ลูก2ขวบครึ่งบ่นปวดท้องค่ะ เวลาปวดจะเอามือกดที่ท้องแล้วงอตัวค่ะ จะเจ็บเปนพักๆแล้วหายค่ะ บางครั้งอาเจียนหลังทานข้าวเสร็จ ทานได้น้อยลง ถ่ายแข็งเป็นก้อนเล็กๆค่ะ ตอนนี้เริ่มมีไข้ต่ำๆด้วยค่ะ
สวัสดีค่ะ อาการท้องผูกเป็นอาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำเบื้องต้นควรให้ลูกดื่มน้ำให้เพียงพอ รับประทานอาหารที่มีผักผลไม้ด้วย และให้ขับถ่ายทุกวันให้เป็นเวลาแต่หากปวดท้องมากร่วมด้วย อาเจียน กินได้น้อย อาจจะมีความผิดปกติอื่นๆเช่นลำไส้อักเสบ ลำไส้อุดตัน ควรรีบพาไปพบแพทย์